KLK Wiskunde Projek 2018
Die derde KLK wiskunde kursus vir ZFM onderwysers het afgeskop op Maandag 26 Maart 2018 te Duineveld.
Hierdie jaar het die fokus verskuif vanaf inhoudelike onderrig na die gebruik van ‘n rekenaarprogram genaamd GEOGEBRA. Mnr Booysen, mannekragbestuurder van KLK, en Mnr R van der Vyver, skoolhoof van Hoërskool Duineveld, het almal welkom geheet.
Onderwysers word vir 3 dae intens touwys gemaak op die gebruik van hierdie program om leerders visueel te stimuleer. Die program stel onderwysers in staat om meer ondersoekend klas te gee, meer voorbeelde te genereer en oor die algemeen beter te kommunikeer met ‘n visuele generasie.
Die aanbieder, Mnr Giel du Toit, is passievol en kundig. Die 40 leerkragte vanuit die ZFM streek voel uiters bevoorreg en waardeer die kursus opreg. Die grootste voordeel is egter die menseverhoudinge wat tussen skole gesmee word. Dit kweek vrymoedigheid om hulp te vra en lei tot die deel van materiaal en hulpbronne. Die drie jaar program het tot diep groei en ontwikkeling in die ZFM onderwyserskorps gelei.
Baie dankie aan Mnr Zealand en die distrikskantoor vir hulle ondersteuning aan die projek.
PreviousPrevious post:Pecan growers preparing for largest pecan cropNextNext post:Droogtegeld aan provinsies oorbetaal
KLK Wiskunde Lenteskool Projek 2018